இந்த முயற்சியில் ஈடுபடுத்தப்படும் காகங்களை ரூக் (Rook) என்கின்றனர். அவையும் காகத்தின் குடும்பத்தைச் சார்ந்ததுதான். சாதாரண மாகத் தென்படும் காகங்களையும் இந்த முயற்சியில் ஈடுபடுத்தும் யோசனை இருப்பதாகவும் நிக்கோலஸ் கூறுகிறார். மேலும் அவர், "மனிதர்களுடன் ஓர் உறவை ஏற்படுத்தவும் இந்தப் பயிற்சியைப் பயன்படுத்தலாம்" என்கிறார். ரூக் எனப்படும் இந்தக் காகங்கள் விரைவாக வேலை செய்யக்கூடியவை. 45 நிமிடங்களுக்குள் ஒரு பெட்டியில் குப்பைகளை நிரப்பக்கூடியவை என்கிறார் நிக்கோலஸ். ஆனால், இந்தப் பயிற்சியானது எப்படி வேலை செய்கிறது என்பதைப் பொறுத்திருந்துதான் பார்க்க வேண்டும் என்கின்றனர். கெட்ட சகுனமாகவும் அவலத்தின் அறிகுறியாகவும் மட்டுமே பார்க்கப்படும் காகங்களை மக்களுக்கு உதவும் பார்வைக்கு மாற்ற முடியும் என்றும் நிக்கோலஸ் கூறுகிறார். உண்மையில் அவை புத்திக்கூர்மை உடையவைதான். சில உயிரியலாளர்கள் காகங்கள் நேசமும் புத்திக்கூர்மையும் உடையவை. ஏறக்குறைய ஏழு வயது குழந்தைக்குரிய அறிவுத்திறன் அவற்றுக்கு இருக்கின்றன என்று ஒரு கருத்தையும் முன் வைக்கின்றனர்.